Anexa la HCL 
NR. 131/2026
ROMÂNIA

JUDEȚUL SUCEAVA
MUNICIPIULUI CÂMPULUNG MOLDOVENESC                   

CONSILIUL LOCAL                                                                    
ACT ADIȚIONAL NR. 1

la Acordul de parteneriat nr. 15749/2022 pentru realizarea proiectului 
„Transport public nepoluant”

Art. I – Părțile

1. Municipiul Câmpulung Moldovenesc, cu sediul în municipiul Câmpulung Moldovenesc, str. 22 Decembrie nr. 2, județul Suceava, cod fiscal 4842400, având calitatea de Lider de proiect (Partener 1), 
Contul de disponibilități (codul IBAN) pentru aplicarea mecanismului decontării cererilor de plată:
 -


Denumirea/adresa unității Trezoreriei Statului: TREZORERIA Câmpulung Moldovenesc

                                                                            Str. 22 Decembrie, 2A, Câmpulung Moldovenesc

Contul de venituri (codul IBAN) în care se virează sumele aferente cererilor de transfer:

RO28TREZ59221A428801XXXX – Fonduri europene nerambursabile

RO19TREZ59221A428803XXXX Sume aferente TVA

Denumirea/adresa unității Trezoreriei Statului : TREZORERIA Câmpulung Moldovenesc

                                                                            Str. 22 Decembrie, 2A, Câmpulung Moldovenesc

· reprezentat legal prin primar, Negură Mihăiță,

2. Comuna Sadova, cu sediul în strada Principală, Nr718, comuna Sadova, județul Suceava,  codul fiscal 4326779, având calitatea de Partener, 

Contul de disponibilități (codul IBAN) pentru aplicarea mecanismului decontării cererilor de plată:
-


Denumirea/adresa unității Trezoreriei Statului: TREZORERIA Câmpulung Moldovenesc

                                                                            Str. 22 Decembrie, 2A, Câmpulung Moldovenesc

Contul de venituri (codul IBAN) în care se virează sumele aferente cererilor de transfer:

RO98TREZ59221A429001XXXX – Fonduri europene nerambursabile

RO89TREZ59221A429003XXXX Sume aferente TVA

Denumirea/adresa unității Trezoreriei Statului : TREZORERIA Câmpulung Moldovenesc

                                                                            Str. 22 Decembrie, 2A, Câmpulung Moldovenesc

· reprezentată legal prin primar, Constantinescu Mihai,

denumite în continuare, împreună, „Părțile”,

având în vedere:

· Acordul de parteneriat nr. 15749/13.05.2022 pentru realizarea proiectului „Transport public nepoluant”;

· Contractul de finanțare nr. 135191/28.11.2022, încheiat în cadrul Planului Național de Redresare și Reziliență, Componenta C10 – Fondul Local, pentru proiectul „Transport public nepoluant”;

· Actul adițional nr. 1 la Contractul de finanțare nr. 135191/28.11.2022;

· investiția C10-I.1.3 – Asigurarea infrastructurii pentru transportul verde – puncte de reîncărcare vehicule electrice;

· valorile rezultate în urma încheierii contractelor de achiziție aferente investiției C10-I.1.3;

părțile convin modificarea și completarea Acordului de parteneriat nr. 15749/2022, după cum urmează:

Art. II

Prevederile art. 3 din Acordul de parteneriat referitoare la rolurile și responsabilitățile părților în implementarea proiectului „Transport public nepoluant” se actualizează, în concordanță cu indicatorii proiectului prevăzuți în Contractul de finanțare nr. 135191/28.11.2022, cu modificările și completările ulterioare, după cum urmează:

a) Investiția C10-I.1.1 – Înnoirea parcului de vehicule destinate transportului public (achiziția de vehicule nepoluante) este implementată de Municipiul Câmpulung Moldovenesc, în calitate de Lider de parteneriat, autobuzele electrice și infrastructura de încărcare aferentă acestora fiind aferente Municipiului Câmpulung Moldovenesc;

b) în cadrul investiției C10-I.1.3 – Asigurarea infrastructurii pentru transportul verde – puncte de reîncărcare vehicule electrice, Municipiul Câmpulung Moldovenesc, în calitate de Lider de parteneriat, asigură implementarea investiției aferente unui număr de 5 stații de reîncărcare pentru vehicule electrice, reprezentând 10 puncte de reîncărcare, amplasate pe raza administrativ-teritorială a municipiului Câmpulung Moldovenesc;

c) în cadrul investiției C10-I.1.3 – Asigurarea infrastructurii pentru transportul verde – puncte de reîncărcare vehicule electrice, Comuna Sadova, în calitate de Partener, asigură implementarea investiției aferente unui număr de 2 stații de reîncărcare pentru vehicule electrice, reprezentând 4 puncte de reîncărcare, amplasate pe raza administrativ-teritorială a comunei Sadova.

Art. III

În vederea individualizării investițiilor și a valorilor aferente fiecărui partener în cadrul proiectului „Transport public nepoluant”, acestea se stabilesc după cum urmează:

1. Investiția C10-I.1.1 – Înnoirea parcului de vehicule destinate transportului public (achiziția de vehicule nepoluante) este aferentă Municipiului Câmpulung Moldovenesc, în calitate de Lider de parteneriat, având valoarea de 10.849.630,80 lei fără TVA, reprezentând cheltuieli eligibile asigurate din Planul Național de Redresare și Reziliență, la care se adaugă TVA în valoare de 2.061.429,85 lei, asigurată de la bugetul de stat, rezultând o valoare totală de 12.911.060,65 lei.

2. Investiția C10-I.1.3 – Asigurarea infrastructurii pentru transportul verde – puncte de reîncărcare vehicule electrice are valoarea totală de 861.472,50 lei fără TVA, reprezentând cheltuieli eligibile asigurate din Planul Național de Redresare și Reziliență, la care se adaugă TVA în valoare de 163.679,78 lei, asigurată de la bugetul de stat, rezultând o valoare totală de 1.025.152,28 lei, defalcată pe parteneri după cum urmează:

a) Municipiul Câmpulung Moldovenesc – Lider de parteneriat, pentru un număr de 5 stații de reîncărcare, reprezentând 10 puncte de reîncărcare – valoarea de 615.337,50 lei fără TVA, reprezentând cheltuieli eligibile asigurate din Planul Național de Redresare și Reziliență, la care se adaugă TVA în valoare de 116.914,13 lei, asigurată de la bugetul de stat, rezultând o valoare totală de 732.251,63 lei;

b) Comuna Sadova – Partener, pentru un număr de 2 stații de reîncărcare, reprezentând 4 puncte de reîncărcare – valoarea de 246.135,00 lei fără TVA, reprezentând cheltuieli eligibile asigurate din Planul Național de Redresare și Reziliență, la care se adaugă TVA în valoare de 46.765,65 lei, asigurată de la bugetul de stat, rezultând o valoare totală de 292.900,65 lei.

Fiecare partener răspunde de realizarea activităților proprii și de utilizarea sumelor aferente acestora, în conformitate cu prevederile Contractului de finanțare nr. 135191/28.11.2022, cu modificările și completările ulterioare, ale Acordului de parteneriat și ale legislației aplicabile.

Art. IV. Fiecare partener asigură, pentru investițiile și bunurile aferente acestuia, astfel cum sunt individualizate la art. II și art. III din prezentul act adițional, toate demersurile necesare pentru punerea în funcțiune, operaționalizarea, utilizarea, exploatarea și întreținerea acestora, cu respectarea destinației pentru care au fost achiziționate/realizate, a prevederilor Contractului de finanțare nr. 135191/28.11.2022, cu modificările și completările ulterioare, a Acordului de parteneriat și a legislației aplicabile.

Art. V

Toate celelalte prevederi ale Acordului de parteneriat nr. 15749/2022, care nu sunt modificate sau completate prin prezentul act adițional, rămân neschimbate și își păstrează valabilitatea.

Art. VI

Prezentul Act adițional nr. 1 face parte integrantă din Acordul de parteneriat nr. 15749/2022 pentru realizarea proiectului „Transport public nepoluant” și intră în vigoare la data semnării de către ultima parte.

Prezentul act adițional a fost încheiat în 3 (trei) exemplare originale, în limba română, câte unul pentru fiecare parte și un exemplar pentru documentația aferentă proiectului.

